આ સંદર્ભે મળતી માહિતી અનુસાર કલોલના લીંબોદરા ગામે રહેતો દલીત યુવાન દિગંત વસંતભાઈ મહેરીયા આજરોજ સાંજના સુમારે ગામમાં હાજર હતો ત્યારે બાઈક પર બે અજાણ્યા યુવાનો મોઢે રૂમાલ બાંધીને આવ્યા હતા અને યુવાન કાંઈ સમજે તે પહેલા તેના પર છરી વડે આડેધડ ઘા ઝીકી બાઈક પર આવેલા યુવાનો પળવારમાં પલાયન થઈ ગયા હતા બનાવને લઈ આસપાસમાં ભારે હોબાળો મચી ગયો હતો ગંભીર રીતે ઘાયલ થયેલા યુવાનને તાબડતોબ સારવાર અર્થે ગાંધીનગરની સિવિલ હોસ્પીટલમાં ખસેડવામાં આવ્યો હતો.